ברוך וינד

[ממוזער|[שמשון הגיבור (פסל)|שמשון הגיבור פסל של ברוך וינד, הממוטט את עמודי המקדש הפלשתי לאל דגון|250x250 פיקסלים]]
**ברוך וינד** (1926 – 29 באוגוסט 2019) היה פסל וצייר ישראלי יליד פולין. פסלו הנודע "שמשון הגיבור" (2008), מוקדש להנצחת גבורתם של היהודים בשואה ומלחמות ישראל. וינד זכה באות יקיר העיר אשדוד לשנת 2016.

## ביוגרפיה
וינד נולד וגדל בחודורוב, הרפובליקה הפולנית השנייה (כיום מערב אוקראינה), למשפחה בת תשע נפשות. אביו יצחק, היה סוחר עצים, אמו בלומה הייתה עקרת בית. ששת אחיו: אסתר, חנה, יוסף, שרה, רחל ואחיו התאום קופל. במלחמת העולם השנייה שרד את השואה כשהתחזה לנער גוי, נלחם ב לצד הרוסים. כל בני משפחתו ניספו בשואה. לאחר המלחמה הוא למד ציור באקדמיה "בלה ארטא" בטורינו, איטליה במימון הג'וינט. הוא עלה לישראל בשנת 1948 ולחם במלחמת העצמאות. לאחר המלחמה התגורר בירושלים, עבד כטרקטוריסט ובמקביל למד בבצלאל בירושלים ואמנות במדרשה למורי אמנות בתל אביב.

ב-1956 עבד בהקמת נמל אשדוד ולכן עבר להתגורר באשדוד, וייסד בה את בית האומנים העירוני, לימים בית אריה קלנג. פסלים רבים מיצירתו עשויים ברונזה, ברזל, אבן ובטון, מוצבים ברחבי אשדוד ובערים אחרות בישראל. ציורים, רישומים ופסלים שיצר מצויים באוספים בינלאומיים מכובדים ובישראל.

ב-2006 פרסם את האוטוביוגרפיה "**מבערה ליצירה**", כפי שסופרה לשמעון יעקבי. היא מוקדשת למשפחתו שנספתה בשואה, ומופצת כספר אלקטרוני.

ב-2010 הוצגו עבודותיו בטקס הזיכרון לשואה ולגבורה ביד ושם בירושלים, שהתמקד בניצולי שואה המציירים את השואה.

ב-2019 הציגה הכנסת שבע מיצירותיו ביום השואה.

## פרסים
* איש השנה של אשדוד לשנים 1980 ו-1987
* מכחול הזהב, 2008
* אות יקיר גמלאי ישראל מטעם "ההסתדרות", 2008
* יקיר העיר אשדוד, 2016

## ספרו
*  

## חיים אישיים
וינד יצר והתגורר באשדוד עם אשתו שרה, עד פטירתה ב-2013. הלך לעולמו ב-29 באוגוסט 2019 בגיל 93.

## פסלים במרחב הציבורי
* **פסל שמשון הגיבור** – הפסל עשוי ברונזה, גובה 3.5 מטר ורוחב 4 מטר, מתאר את שמשון המקראי ברגעיו האחרונים. האנדרטה נמצאת בסמוך לשדרות משה דיין ברובע ד'.
* **אנדרטה לזכר חללי [[ספינת מעפילים|ספינות המעפילים]] [[סטרומה]] ו[[מפקורה]]** – נמצאת בכניסה הצפונית לחוף גנדי
* **משואה לגאולה** – אנדרטה לזכר קורבנות יהודי לוב בשואה ובפרעות
* **אנדרטת אגוז**
* **משקל השלום** – בגן מבוא הקריה הצפוני, אשדוד
* **הנדשייה** – לזכרו של אריה ארקליס מראשוני התעשיינים של אשדוד, באזור התעשייה הקלה, אשדוד
* **ציפור** – בחזית בית יד לבנים, אשדוד
* **הרעות** – בחזית בית העירייה הישן, אשדוד
* **פך השמן** – כיכר אורט, אשדוד
* **פריצה** – לציון מלחמת המפרץ, גן הפסלים ברובע ה', שדרות בני ברית, אשדוד
* **ציפור אש**
* **גאומטריה עתידנית** – בחזית בנין אשכולות פיס ברובע ב', שדרות ז'בוטינסקי באשדוד
* **פסל גינה**
* פסל בבני עי"ש
* **אנדרטה לבוני נמל אשדוד**
* **חברת חשמל**
* העתק של פסל החירות במגדלי מנהטן, רחוב יוהנה ז'בוטינסקי בשכונת נווה זאב באר שבע.

## גלריה

קובץ:אנדרטת סטרומה ומפקורה באשדוד, דצמבר 2023 01.jpg|אנדרטה לזכר מעפילי הספינות "סטרומה" ו"מפקורה"
קובץ:The Weight of Peace sculpture in Ashdod.jpg|**משקל השלום** – גן מבוא הקריה הצפוני
קובץ:Ashdode071.jpg|**הנדשייה**
קובץ:105947 ashdod - sites - monuments PikiWiki Israel.jpg|**משואה לגאולה** (2019) – אנדרטה לזכר קורבנות יהודי לוב בשואה ובפרעות, פסלו ה-16 והאחרון של וינד
קובץ:Bird sculpture in Ashdod.jpg|**ציפור**
קובץ:Monument of the immigrants ship "egoz" in Ashdod.jpg|אנדרטה לניספים בספינה "אגוז"
קובץ:פסל "הרעות" – יצירתו של ברוך וינד, בתשורת "חברת אשדוד" (1980), רובע ד' באשדוד, 2024 01.jpg|**הרעות** (1980), רובע ד'


## קישורים חיצוניים

*ברוך וינד, באתר מוזיאון ישראל בירושלים

* 

### עיתונות
* 
* 

### סרטונים
* 
* 
*  

### מסמכים

* 

## ביאורים

## הערות שוליים

קטגוריה:פסלים ישראלים
קטגוריה:יקירי אשדוד
קטגוריה:אישים הקבורים באשדוד
קטגוריה:ישראלים שנולדו ב-1926
קטגוריה:ישראלים שנפטרו ב-2019